**Tăcerea devenise cruce**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am încercat să vorbesc cu el

atâta tăcere de piatră

prea frig să ating

urmele lăsate

de un meșter care

a plecat după el

am lăcrimat

peste urme de lumânări

care desenau timpul trecut

cuprins de verde

amestecat cu tămâie și trandafiri

atunci am vorbit mult

foarte mult..

în inima mea tăcută

nu plecase demult

și încă vorbea

până Luna lumina peste noi

lămpile se aprindeau

în jurul nostru

zgomote de calești

și miros de flori albe

acoperite de zăpada din noi

întorceau timpul

când aruncam jobenul

și basonul se transforma

în uroborosul care se strecura

între pietre

atunci tăcerea dintre noi

devenise cruce